দক্ষিণ কোরিয়ার জাতীয় পতাকা
দক্ষিণ কোরিয়ার জাতীয় পতাকায় তিনটি অংশ রয়েছে : সাদা বর্ণের পটভূমি; কেন্দ্রস্থলে অবস্থিত লাল ও নীল বর্ণের তায়েগুক, এবং চারটি কালো বর্ণের ট্রাইগ্রাম যা পতাকার চারটি কোনায় অবস্থিত। এই পতাকার নকশা প্রণয়ন করেন জাপানে নিযুক্ত কোরীয় রাষ্ট্রদূত বাক ইয়ুং-হুও। "তায়েগুকগি" নামে পরিচিত এই পতাকাকে কোরিয়ার জাতীয় পতাকা হিসাবে ঘোষণা করা হয় ১৮৮৩ সালের ৬ই মার্চ।